Nezla deg Wat Jennad, tettidir nettat d twacult-is tecfa-d i tallit-nni n ṭrad cfawat n temẓi , bab-as akked sin watmaten-is ffɣen d yimjuhad ɣer udrar ttidiren deg yiwet n twacult nettat d uxxam ɛemmi-s, di lweqt-nni tesɛa 12 n yiseggasen di laɛmer-is , tules-aɣ-id kra n tedyanin iwumi i d-tecfa tenna-d: « Neqqim d yemma deg ufrag nferren irden cwiṭ kan akka nesla i rṣas, tekker yemma tenna-iyi ruḥ a yelli ɣer udaynin ad tefreḍ.Akken kan id d-sllek awal-is lɛeskar ččuren-d tawwurt seɣlin yemma ɣer lqaɛa ẓedmen ɣer tzeɣwa suffɣen-d tilawin akk ɣer ufrag ad tent-seqsayen s trumit fehmeɣ kan ɣef yimjuhad itent-seqsayen , mi ugin-t ad dqirrent, ṣeṭlen-asent beṣli ttesmirin-asent aman yeḥman s ufella iqerra-nsent » . Akenni itkemmel Nna Malḥa tudert-is armi teɛsa 15 n yiseggasen di laɛmer-is tefka-tt yemma-s d tislit yewwi-tt ɛemmi-s armi dinna kan di Nezla. Nna Malḥa tenna-d mi sawḍeɣ 22 n yiseggasen di laɛmer-iw argaz-iw yewweḍ laɛfu Rebbi d amjahed , yemma tenna-iyi-d ur ttru ara a yelli argaz-im d argaz yifen akk irgazen d bu tebɣest ur yugad ara acengu Arumi. »